મુંબઈના મુમ્બા દેવી મંદિરમાં શ્રદ્ધાળુઓ

સવાર હોય કે સાંજ, મુમ્બા દેવીનાં દર્શન કરવા માટે સેંકડો શ્રદ્ધાળુઓ અહીં આવે છે. 

દિવસમાં અનેક વખત આરતી થતી હોય છે, જેમાં યુવાનો, વડીલો, પુરુષો અને  સ્ત્રીઓ તમામ સામેલ હોય છે.

તેઓ ત્યાં આદ્યાત્મિક સંતોષ મેળવવા માટે જતા હોય છે. ફક્ત પૂજાપાઠ જ નહીં, શ્રદ્ધાળુઓ વાતાવરણની પણ મજા માણે છે.

જો તમે ઇચ્છો તો આ મંદિરમાં થતી પૂજા અને આરતીનાં દર્શન ઘરે બેઠાં મોબાઇલ ફોનની સ્ક્રીન પર પણ કરી શકો છો.

શેમારુ ઍન્ટર્ટેઇનમેન્ટ કંપનીના સીઈઓ હિરેન ગડા

મુમ્બા દેવી મંદિરના સંચાલક હેમંત યાદવ કહે છે, "આજે દુનિયા એટલી ઝડપથી આગળ વધે છે કે લોકોને દરેક ચીજ ઝટપટ જોઈએ છે. તો ઍપ દ્વારા લોકોને જો માતાજીનાં દર્શન કરવા હોય તો એ પણ તેમને મળવું જોઈએ."

જો તમે ધાર્મિક છો તો મંદિર, મસ્જિદ, ગુરુદ્વારા અને દેવળમાં ગયા વગર પોતાના મોબાઇલ, ડેસ્કટૉપ કે પછી ટીવી સ્ક્રીન પર ધાર્મિક બાબતો જોઈ શકો છો. કેટલાંક લાઇવ ટેલિકાસ્ટ પણ જોઈ શકો છો.

તમારા મોબાઇલ ફોનની સ્ક્રીન પર તમે ભગવદ્ ગીતાના પાઠ જોઈ શકો છો. ગુરુ ગ્રંથસાહેબ, બાઇબલ અને કુરાનના પાઠ પણ સાંભળી શકો છો.

દેશમાં પૂજા, વિદેશમાં દર્શન

ભારતીય સમાજ ધાર્મિક ગણાય છે, અહીં તમામ ધર્મના હજારો ધાર્મિક સ્થળો છે. મંદિરો અને મસ્જિદોમાં ભીડ થવી એ સામાન્ય બાબત છે. પણ હવે આ સમાજ બદલાઈ રહ્યો છે. ધાર્મિક રીતિ-રિવાજો પણ બદલાયા છે.

કેટલાંક મંદિરોમાં લાઇવ પૂજાના પ્રસારણનો સમય એ રીતે નક્કી કરવામાં આવે છે કે અમેરિકા અને યૂરોપમાં રહેતા હિંદુ લોકો લાઇવ જોઈ શકે.

શેમારુ ઍન્ટર્ટેઇનમેન્ટ કંપનીના સીઈઓ હિરેન ગડા કહે છે કે નવી મોબાઇલ ઍપ લોકોને ધર્મથી જોડવાનું અથવા દૂર કરવાનું કામ પણ કરી રહી છે.

તમે આ વાંચ્યું કે નહીં?

સ્માર્ટફોન અને ડિજિટલ પ્લૅટફૉર્મ બદલાતી રુચિ માટે જવાબદાર છે. ભારતમાં મોબાઇલ ફોનના ગ્રાહકોની સંખ્યા આશરે 100 કરોડ છે. 

જેમાંથી 35 કરોડ લોકો સ્માર્ટફોનનો ઉપયોગ કરે છે. મોબાઇલ પર ફિલ્મ અને સીરિયલ જોવાનું ચલણ પણ વધ્યું છે.

મુંબઈના યુવાન અમય પ્રભુને પૂજાપાઠમાં વિશ્વાસ છે પણ આખો દિવસ ઓફિસમાં જ રહેતા હોવાથી સવારે મંદિર જવાનું શક્ય બનતું નથી. 

મોબાઇલના યુગમાં તેમની આ સમસ્યાનું નિરાકરણ આવી ગયું છે.

અનેક ઍપ

અમય પ્રભુ

તેમણે થોડા સમય પહેલાં શેમારુ ઍન્ટર્ટેઇનમેન્ટ કંપનીની ઍપ 'હરી ઓમ' પોતાના મોબાઇલ ફોનમાં ડાઉનલોડ કરી અને પછી પૂજા-પાઠ જોવાનું શરૂ કરી દીધું.

તેઓ કહે છે, "ઑફિસના... \n\nમને ઉપરના લેખ માટે સારું શીર્ષક આપો.
શું ભારતમાં ધર્મ પણ ડિજિટલ યુગમાં પ્રવેશી ચૂક્યો છે?